التخصص: ارتفاع-ضغط-الدم
السؤال: مريضة بالضغط المرتفعه عمرها ٧٠ عاما ونسبة الكرياتينين بالدم ٢.٤٧ ايه العلاج المطلوب 
الجواب: هو الكرياتينين ملوش علاج يعني هو احنا مش بنعالج الكرياتينين هو احنا بنعالج قصور الكلى فقصور الكلى إللي عندها ده لو هوا قصور مزمن فوظيفة الكلى إللي هيا إتنين وأربعة من عشرة دي لو هي ثابتة مفيش منها قلق ومفيش منها مشكلة يعني إحنا مبنقلش من الكرياتينين الثابت القلق بيبقى من الكرياتينين إللي بيتغير أو بيزيد أو كمية البول إللي بتقل بالتدريج إنما الكرياتينين لو هو نسبة كبيرة وثابتة في سن سبعين سنة هنا حتى ده بيبقى نسبة مفيش منها مشكلة ومفيش منها قلق مفيش منها ضرر يعني بنكشف بس عند دكتور كلى بحيث هو ممكن بيدي حاجات مدعمات للكلى مش أكثر فعلاج داعم لوظائف الكلى بس لكن لو النسبة ثابتة على هذا الوضع فبيبقى مفيش حاجة تقيلة يعني

